laion/Wikipedia-Exotic huggingface dataset:
মন সুদ

মন মোহন সুদ (উচ্চারণ; হিন্দি: मन सूद; জন্ম: ৬ জুলাই, ১৯৩৯ - মৃত্যু: ১৯ জানুয়ারি, ২০২০) তৎকালীন ব্রিটিশ ভারতের পাঞ্জাব প্রদেশের লাহোর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে দিল্লি দলের প্রতিনিধিত্ব করেন মন সুদ। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত মন সুদের প্রথম-শ্রেণীর খেলোয়াড়ী জীবন চলমান ছিল। বিশ্ববিদ্যালয়ের ক্রিকেট খেলোয়াড়ী জীবনে চমৎকার রেকর্ড গড়েছিলেন মন সুদ। স্ট্রোকের ফুলঝুরি ছোটাতেন। ১৯৫৭ সালের ফিরোজ শাহ কোটলা মাঠে সার্ভিসেস দলের বিপক্ষে প্রথম-শ্রেণীর ক্রিকেটে অভিষেক ঘটে তার। ১৯৬৪ সালে নিজস্ব সর্বশেষ রঞ্জী ট্রফির খেলায় জম্মু ও কাশ্মীরের বিপক্ষে খেলেছিলেন তিনি। দীর্ঘদিনব্যাপী প্রথম-শ্রেণীর খেলোয়াড়ী জীবনে এক সেঞ্চুরি সহযোগে ২৮.২৩ গড়ে ১২১৪ রান সংগ্রহ করেন। সর্বমোট ৩৯টি প্রথম-শ্রেণীর ক্রিকেট খেলায় অংশ নিয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মন সুদ। ১৩ জানুয়ারি, ১৯৬০ তারিখে চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দল ভারত গমন করে। এ সফরেই মাদ্রাজ টেস্টে অংশগ্রহণ করেন তিনি। ০ ও ৩ রান তুলে উভয় ইনিংসে অ্যালান ডেভিডসনের শিকারে পরিণত হন তিনি। প্রথম ইনিংসে অপ্রত্যাশিতভাবে আউট হন। বামহাতি পেসারের ঐ বলে ওয়ালি গ্রাউট স্ট্যাম্পিং করেছিলেন। ঐ টেস্টে তার দল ইনিংস ও ৫৫ রানে পরাজয়বরণ করেছিল। খেলোয়াড়ী জীবন থেকে অবসর গ্রহণের পর ১৯৮৫-৮৬ মৌসুমে দিল্লি ক্রিকেট প্রশাসনে কাজ করেন। এছাড়াও, টেস্ট দল নির্বাচকের ভূমিকায় অবতীর্ণ হয়েছিলেন তিনি। অত্যন্ত বন্ধুবৎসল ছিলেন। ১৯ জানুয়ারি, ২০২০ তারিখে ৮১ বছর বয়সে মন সুদের দেহাবসান ঘটে। Former India Test batsman Man Mohan Sood passes away জেনি ইরানী রমাকান্ত দেসাই এক টেস্টের বিস্ময়কারী ভারতীয় টেস্ট ক্রিকেটারদের তালিকা ইএসপিএনক্রিকইনফোতে মন সুদ (ইংরেজি) ক্রিকেটআর্কাইভে মন সুদ (সদস্যতা প্রয়োজনীয়) (ইংরেজি)
দ্য ওয়ে অব অল ফ্লেশ (১৯২৭-এর চলচ্চিত্র)

দ্য ওয়ে অব অল ফ্লেশ (ইংরেজি: The Way of All Flesh) হল ভিক্টর ফ্লেমিং পরিচালিত ১৯২৭ সালের মার্কিন নির্বাক নাট্যধর্মী চলচ্চিত্র। পার্লি পুর শিহানের গল্প অবলম্বনে এর চিত্রনাট্য রচনা করেছেন লায়োস বিরো, জুল ফার্থম্যান ও জুলিয়ান জনসন। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য লাস্ট কমান্ড চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। বর্তমানে চলচ্চিত্রটির কোন কপি পাওয়া যাচ্ছে না। এমিল জ্যানিংস - অগাস্ট শিলার বেল বেনেট - মিসেস শিলার ফিলিস হ্যাভার - টেম্পট্রেস ডোনাল্ড কিথ - অগাস্ট শিলার, কিশোর ফ্রেড কোলার - টাফ ফিলিপ্পে দে লাসি - অগাস্ট শিলার, শিশু মিকি ম্যাকব্যান - এভাল্ড বেট্‌সি অ্যান হিসল - শার্লট কারমেনসিটা জনসন - এলিজাবেথ গর্ডন থর্প - কার্ল জ্যাকি কম্বস - হাইনরিখ ডিন হ্যারেল - এভাল্ড অ্যান শেরিডান ন্যান্সি ড্রেক্সেল ফিলিপ স্লিম্যান বিজয়ী: শ্রেষ্ঠ অভিনেতা বিভাগে একাডেমি পুরস্কার - এমিল জ্যানিংস চলচ্চিত্রটি ১৯৪০ সালে প্যারামাউন্ট পিকচার্সের প্রযোজনায় পুনর্নির্মিত হয়। এতে শ্রেষ্ঠাংশে অভিনয় করেন আকিম তামিরভ, গ্লাডিস জর্জ ও উইলিয়াম হেনরি। "The 1st Academy Awards (1929) Nominees and Winners"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৯ জানুয়ারি ২০২০।  "Silent Era : Progressive Silent Film List"। সাইলেন্ট এরা। সংগ্রহের তারিখ ২৯ জানুয়ারি ২০২০।  "The AFI Catalog of Feature Films: The Way of All Flesh"। এএফআই। আমেরিকান ফিল্ম ইনস্টিটিউট। সংগ্রহের তারিখ ২৯ জানুয়ারি ২০২০।  আমেরিকান ফিল্ম ইন্সটিটিউট ক্যাটালগে The Way of All Flesh (1940) উইকিমিডিয়া কমন্সে দ্য ওয়ে অব অল ফ্লেশ (১৯২৭-এর চলচ্চিত্র) সংক্রান্ত মিডিয়া রয়েছে। চলচ্চিত্র প্রবেশদ্বার ইন্টারনেট মুভি ডেটাবেজে The Way of All Flesh (ইংরেজি) অলমুভিতে Synopsis (ইংরেজি) Still at lostmediawiki.com
মুহাম্মদের জীবনীগ্রন্থের তালিকা

এটি প্রাথমিক যুগের চিরাচরিত লেখক থেকে শুরু করে আধুনিক কালের লেখকগণের নবী মুহাম্মদ (সা.) এর জীবনীগ্রন্থ সমূহের একটি কালানুক্রমিক তালিকা। নিচে প্রাথমিকযুগের হাদীস সংগ্রহকারীদের তালিকা দেওয়া হয়েছে যারা নবীর জীবনী সংগ্রহে বিশেষভাবে জোর দিয়েছিলেন। সাহল ইবনে আবি হাতমা (মৃত্যু: মুআবিয়ার রাজত্বকালে, অর্থাৎ, ৪১-৬০ হিজরী) মুহাম্মদ (সা.) এর এক তরুণ সঙ্গী ছিলেন। নবীর জীবনী সম্পর্কে তাঁর রচনার কিছু অংশ আল-বালাধুরীর আনসাব, ইবনে সা'দের তাবাকাত, এবং ইবনে জারির আল-তাবারী ও আল-ওয়াকিদির রচনায় সংরক্ষিত রয়েছে। আবদুল্লাহ ইবনে আব্বাস (মৃত্যু: ৭৮ হিজরী), মুহাম্মদ (সা.) এর সহাবী, নবীর আচারানুষ্ঠান সম্পর্কে হাদীস ও সীরাহ সম্পর্কিত তার বিভিন্ন রচনায় পাওয়া যায়। সাইদ ইবনে সাদ ইবনে উবাদা আল-খাজরাজি হলেন আরেকজন যুবক সাহাবী, যার লেখাগুলি ইবনে হাম্বল ও আবি-ইওয়ানা এবং আল-তাবারীর তারিখ মুসনাদে বেঁচে আছে। উরওয়াহ ইবনুয যুবায়ের (মৃত্যু ৭১৩)। তিনি উমাইয়া খলিফা আবদুল-মালেক ইবনে মারওয়ান এবং আল-ওয়ালিদের নবীর সময়ে ঘটা ঘটনা নিয়ে জানতে চাওয়া চিঠির জবাবে লিখতেন। আবদুল আল মালিক যেহেতু মাগাযি সাহিত্যকে তেমন মুল্যায়ন করেতেন না, তাই সে তার চিঠিতে ঘটনাগুলো গল্প আকারে লিখতেন না। তিনি এই বিষয়ে কোনও বই লিখেছেন বলে জানা যায়নি। তিনি আবু বকরের নাতি এবং আবদুল্লাহ ইবনে আল-জুবায়েরের ছোট ভাই ছিলেন। সাদ ইবনুল মুসাইয়িব আল মাখজামা (মৃত্যু: ৯৪ হিজরী), যিনি ছিলেন একজন বিখ্যাত তাবেয়ী এবং ইবনে শিহাব আল জুহরির অন্যতম শিক্ষক। তাঁর রেওয়ায়েত কুতুব আল সিত্তাহ এ বর্ণিত আছে, এছাড়াও ইবনে ইসহাক, ইবনে সাইয়ীদ আল-নাস এবং অন্যান্যদের সীরাহ রচনায় তার উদ্ধৃত হয়েছে। আবু ফিলা আবদুল্লাহ ইবনে কাব ইবনে মালেক আল-আনাসারী (মৃত্যু: ৯ হিজরী), তাঁর রেওয়ায়েতগুলি ইবনে ইসহাক ও আল-তাবারী উল্লেখ করেছেন। উসমানের পুত্র আবান ইবনে উসমান ইবনে আফফান (মৃত্যু: ১০০-১০৫ হিজরী) একটি ছোট পুস্তিকা লিখেছিলেন। তাঁর রেওয়ায়েতগুলি তাঁর মুওয়াত্তার মাধ্যমে মালিক ইবনে আনাসে, ইবনে সা'দ, আল-তাবারী ও আল-ইয়াকুবির ইতিহাসে লিখিত রয়েছে। আমির ইবনে শারাহিলুল শাবী (মৃত্যু: ১০৩ হিজরী), আবু ইসহাক আল-সুবাঈ, সাদ ইবনে মাসরুক আল-সাওরি, আল-আ'মাশ, কাতাদা, মুজালিদ ইবনে সাইদ প্রমুখের মাধ্যমে তাঁর রেওয়ায়েতগুলি সঞ্চারিত হয়েছিল। সীরাতুল মুস্তফা — মুহাম্মদ ইদ্রিস কান্ধলভি নবীয়ে রহমত — আবুল হাসান আলী নদভী সীরাতে খাতামুল আম্বিয়া — মুহাম্মদ শফী উসমানী যে ফুলের খুশবুতে সারা জাহান মাতোয়ারা — আশরাফ আলী থানভী সীরাতুন নবী — শিবলী নোমানী ও সুলাইমান নদভী আন নাবিয়্যুল খাতিম – মানাজির আহসান গিলানি সীরাতে রাসুলে করিম – হিফজুর রহমান সিওহারভি ফিকহুস সিরাহ - ড. মুহাম্মাদ সায়িদ রামাদান বুতি আর রাহীকুল মাখতুম - আল্লামা শফিউর রহমান মোবারকপুরী সীরাতে মুবারাকাহ মুহাম্মদ রাসুলুল্লাহ – মুহাম্মদ মিয়া দেওবন্দি সীরাতে রাসুলে আকরাম – আবুল হাসান আলী হাসানী নদভী প্রশংসিত - সৈয়দুল হক Sahifah Hammam ibn Munabbih List of Muslim historians List of Islamic texts M. R. Ahmad (১৯৯২)। Al-sīra al-nabawiyya fī ḍawʾ al-maṣādir al-aṣliyya: dirāsa taḥlīliyya (1st সংস্করণ)। Riyadh: King Saud University। পৃষ্ঠা 20–34।
বাংলাদেশ জাতীয় শ্রমিক জোট

জাতীয় শ্রমিক জোট বাংলাদেশের ইউনিয়নগুলোর একটি কেন্দ্রীয় ফেডারেশন। ফেডারেশনের সভাপতি মেসবাহউদ্দিন আহমেদ ও সাধারণ সম্পাদক নুরুল আমিন। এবং এর সিনিয়র ভাইস প্রেসিডেন্ট আবদুল ওয়াহেদ। এটি বিশ্ব ট্রেড ইউনিয়নসমূহের ফেডারেশনের অনুমোদিত । এটি ১৯৮৪ সালে প্রতিষ্ঠিত বাংলাদেশের ট্রেড ইউনিয়ন কেন্দ্রের জোট শ্রমিক কর্মচারী ঐক্য পরিষদ-এসকেওপি-র সদস্যও রয়েছে। Trade Unions of the World (6th সংস্করণ)। John Harper Publishing। ২০০৫। আইএসবিএন 0-9543811-5-7।  Trade Unions of the World (6th সংস্করণ)। John Harper Publishing। ২০০৫। আইএসবিএন 0-9543811-5-7।  Trade Unions of the World (6th সংস্করণ)। John Harper Publishing। ২০০৫। আইএসবিএন 0-9543811-5-7।
মোহাম্মদ ইলিয়াস (মৌলভীবাজারের রাজনীতিবিদ)

মোহাম্মদ ইলিয়াস (১ অক্টোবর ১৯২৯-২১ নভেম্বর ১৯৮৭) বাংলাদেশ আওয়ামী লীগের রাজনীতিবিদ, ভাষা সৈনিক, স্বাধীনতার সংগঠক, পূর্ব পাকিস্থানের এমএলএ ও সাবেক সাংসদ। মোহাম্মদ ইলিয়াস ১ অক্টোবর ১৯২৯ সালের মৌলভীবাজারের কমলগঞ্জের কুশালপুর গ্রামে জন্ম গ্রহণ করেন। তার পিতা মৌলভী মোহাম্মদ তাহির ও মাতা মোছাঃ জুবায়দা খাতুন। তিনি মৌলভীবাজার সরকারী উচ্চ বিদ্যালয় থেকে প্রবেশিকা পরীক্ষায় উত্তীর্ণ হন। এর পর ঢাকা কলেজ থেকে তিনি আইএসসি পাশ করেন। তিনি ঢাকা বিশ্ববিদ্যালয় থেকে স্নাতকোত্তর ডিগ্রি লাভ করে কলকাতা বিশ্ববিদ্যালয় থেকে এমএসি পাশ করেন। ইলিয়াস ১৯৪৮ সালে রাজনীতিতে যোগদান করেন। তিনি রাষ্ট্র ভাষা আন্দোলনের সক্রিয় সদস্য ও পূর্ব পাকিস্তান ছাত্র ইউনিয়নের প্রতিষ্ঠাতা সম্পাদক ছিলেন। ঊনসত্তরের গণঅভ্যুত্থান সক্রিয় অংশগ্রহণ ছিল তার। তিনি ১৯৬৭ সালে শ্রীমঙ্গলে স্থায়ী বসবাস শুরু করেন। ১৯৬৯ সালে তিনি পূর্ব পাকিস্থানের এমএলএ নির্বাচিত হন। ১৯৬৯ সালের শেষ দিকে আওয়ামীলীগে যোগ দিয়ে কেন্দ্রীয় সদস্য হিসেবে আমৃত্যু দায়িত্ব পালন করেন। ১৯৭০ ও ১৯৭৯ সালের নির্বাচনে সংসদ সদস্য নির্বাচিত হন তিনি। মোহাম্মদ ইলিয়াস ২১ নভেম্বর ১৯৮৭ সালে ৪৮ বছর বয়সে শহীদ সোহরাওয়ার্দী মেডিকেল কলেজ হাসপাতালে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বিএনপি নেতা বলেই ১৯ বছরেও এমপিওভুক্ত হয়নি আব্দুল গফুর মহিলা কলেজ"। মানবজমিন। সংগ্রহের তারিখ ২০২০-০১-২৯।
দ্য লাস্ট কমান্ড (১৯২৮-এর চলচ্চিত্র)

দ্য লাস্ট কমান্ড (ইংরেজি: The Last Command, অনুবাদ 'শেষ নির্দেশ') হল ইয়োসেফ ফন স্টের্নবের্গ পরিচালিত ১৯২৮ সালের মার্কিন নির্বাক চলচ্চিত্র। লায়োস বিরোর গল্প অবলম্বনে চলচ্চিত্রটির চিত্রনাট্য রচনা করেছেন জন এফ. গুডরিচ ও হারমান জে. ম্যাংকাভিৎস। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য ওয়ে অব অল ফ্লেশ চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। এছাড়া পার্শ্ব ভূমিকায় অভিনয় করেন ইভলিন ব্রেন্ট ও উইলিয়াম পাওয়েল। ২০০৬ সালে চলচ্চিত্রটি মার্কিন যুক্তরাষ্ট্রের লাইব্রেরি অব কংগ্রেস কর্তৃক "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনায় জাতীয় চলচ্চিত্র রেজিস্ট্রিতে সংরক্ষণের জন্য গণ্য করা হয়। এমিল জ্যানিংস - গ্র্যান্ড ডিউক সার্জিয়াস আলেকজান্ডার ইভলিন ব্রেন্ট - নাটালি "নাতাশা" দাব্রভা উইলিয়াম পাওয়েল - লিও আন্দ্রেয়েভ জ্যাক রেমন্ড - সহকারী পরিচালক নিকোলাস সুসানিন - অ্যাডজুট্যান্ট মিখাইল ভিসারভ - দেহরক্ষী ফ্রিৎজ ফেল্ড - বিপ্লবী মুক্তির পর চলচ্চিত্রটি ইতিবাচক সমালোচনা অর্জন করলেও বক্স অফিসে আয় করতে ব্যর্থ হয়। বাণিজ্যিকভাবে ব্যর্থ হলেও চলচ্চিত্রটি শ্রেষ্ঠ মৌলিক গল্প বিভাগে একাডেমি পুরস্কারের মনোনয়ন লাভ করে এবং জ্যানিংস শ্রেষ্ঠ অভিনেতা বিভাগে অস্কার লাভ করেন। মার্কিন নাট্যকার ও চলচ্চিত্র নির্মাতা প্রেস্টন স্টার্জেস দ্য লাস্ট কমান্ড-কে তার দেখা একমাত্র স্বয়ংসম্পূর্ণ চলচ্চিত্র বলে ঘোষণা দেন। লেখক ও চলচ্চিত্র সমালোচক লেওনার্ড ম্যালটিন চলচ্চিত্রটিকে চারে চার তারকা প্রদান করে বলেন, "এটি জীবনের উপলব্ধি ও হলিউডে কর্ম নিয়ে সুশোভিত একটি মনমুগ্ধকর গল্প।" "The 1st Academy Awards (1929) Nominees and Winners"। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ২৯ জানুয়ারি ২০২০।  Baxter, 1971. P. 52: “...the commercial failure of The Last Command...[it] made only a small profit.” Baxter, 1993. P. 90: “...his [Sternberg’s] popular and critically successful silent film, The Last Command.” Baxter, 1971. P. 52: “...the commercial failure of The Last Command…[it] made only a small profit.” Weinberg, 1967. p. 39 and p. 37: Weinberg provides numerous accolades for US and Europe on the film ম্যালটিন, লেওনার্ড; গ্রিন, স্পেন্সার; এডেলম্যান, রব (জানুয়ারি ২০১০)। Leonard Maltin's Classic Movie Guide। নিউ ইয়র্ক সিটি: প্লুম। পৃষ্ঠা ৩৬১। আইএসবিএন 978-0-452-29577-3।  উইকিমিডিয়া কমন্সে দ্য লাস্ট কমান্ড (১৯২৮-এর চলচ্চিত্র) সংক্রান্ত মিডিয়া রয়েছে। চলচ্চিত্র প্রবেশদ্বার অলমুভিতে দ্য লাস্ট কমান্ড (ইংরেজি) ইন্টারনেট মুভি ডেটাবেজে দ্য লাস্ট কমান্ড (ইংরেজি) টিসিএম চলচ্চিত্র ডেটাবেজে দ্য লাস্ট কমান্ড ভার্চুয়াল হিস্ট্রিতে The Last Command ক্রাইটেরিয়ন কালেকশনে অ্যান্টন কায়েসের প্রবন্ধ - The Last Command: Illusions and Delusions
আহাদ মিয়া

আহাদ মিয়া (আনু. ১৯৩৬ - ৮ নভেম্বর ২০২১) বাংলাদেশের মৌলভীবাজারের রাজনীতিবিদ ও মৌলভীবাজার-৪ (শ্রীমঙ্গল-কমলগঞ্জ) আসনের সাবেক সাংসদ। তিনি ১৯৮৮ সালের চতুর্থ জাতীয় সংসদের নির্বাচিত সংসদ সদস্য। আহাদ মিয়া আনু. ১৯৩৬ সালে মৌলভীবাজার সদর উপজেলার জগন্নাথপুর এলাকার হাউজিংএস্টেটে জন্মগ্রহণ করেন। তিনি বসবাস করতেন মৌলভীবাজার শ্রীমঙ্গলের পূর্বাশা আবাসিক এলাকায় বিবাহিত জীবনে তার পাঁচ মেয়ে ও একমাত্র ছেলে মো. জাহাঙ্গীর আলম সোহাগ। আহাদ মিয়া মৌলভীবাজার জেলা বিএনপির সহ-সভাপতি ছিলেন। তিনি মৌলভীবাজার-৪ আসন থেকে ১৯৮৮ সালের চতুর্থ জাতীয় সংসদের নির্বাচিত সংসদ সদস্য। তিনি শ্রীমঙ্গল পৌরসভার সাবেক মেয়র। তিনি ১৯৯৭ সালে বিএনপিতে যোগ দেন। ১৯৯১ ও জুন ১৯৯৬ সালের জাতীয় নির্বাচনে অংশগ্রহণ করে পরাজিত হন তিনি। আহাদ মিয়া ৮ নভেম্বর ২০২১ সালে ঢাকায় মৃত্যুবরণ করেন। তাকে মৌলভীবাজার সদর উপজেলার জগন্নাথপুর এলাকার হাউজিংএস্টেটের পারিবারিক কবরস্থানে সমাহিত করা হয়। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "আহাদ মিয়া"। প্রথম আলো। সংগ্রহের তারিখ ২০২০-০১-২৯।  "সাবেক এমপি আহাদ মিয়ার ইন্তেকাল"। দৈনিক যুগান্তর। ৮ নভেম্বর ২০২১। ১৪ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২৪।
বাংলাদেশ–পবিত্র আসন সম্পর্ক

বাংলাদেশ-পবিত্র আসন সম্পর্ক হল বাংলাদেশ ও পবিত্র আসনের মধ্যেকার বিদেশী সম্পর্ক। পবিত্র আসনে বাংলাদেশের একজন রাষ্ট্রদূত রয়েছে (মো আব্দুল হান্নান ডিসেম্বর ২০০৯ হিসাবে), অন্যদিকে ঢাকার বারিধারার কূটনৈতিক এলাকায় পবিত্র আসনের একটি ন্যানসিচার রয়েছে। জুলাই ২০১৩ সাল থেকে আর্চবিশপ জর্জ কোচারি বাংলাদেশের অ্যাপোস্টোলিক নুনসিও হিসেবে আছেন। তিনজন পোপ বাংলাদেশ সফর করেছেন: ১৯৭০ সালের নভেম্বরে পোপ ষষ্ঠ পিয়াস (তৎকালীন পূর্ব পাকিস্তান), ১৯৮৬ সালের নভেম্বরে পোপ জন পল দ্বিতীয় এবং নভেম্বরে ২০১৭ সালে পোপ ফ্রান্সিস। বাংলাদেশের প্রধানমন্ত্রী শেখ হাসিনা ওয়াজেদ ভ্যাটিকান সফর করেছেন। বাংলাদেশের বৈদেশিক সম্পর্ক "Address to the new Ambassador of the People's Republic of Bangladesh to the Holy See"। Vatican.va। সংগ্রহের তারিখ ১৮ ফেব্রুয়ারি ২০১৫।  বাংলাদেশ টুডে
আলতাফুর রহমান চৌধুরী

আলতাফুর রহমান চৌধুরী বাংলাদেশ আওয়ামী লীগের রাজনীতিবিদ, মুক্তিযুদ্ধা ও সাবেক সাংসদ। তিনি মৌলভীবাজারের শ্রীমঙ্গল থেকে ১৯৭০ নির্বাচন এবং ১৯৭৩ সালে সিলেট-১৫ (বিলুপ্ত) আসন থেকে সংসদ সদস্য হয়েছিলেন। আলতাফুর রহমান চৌধুরী ১৯২৬ সালে সিলেট জেলার গোলাপগঞ্জ উপজেলার ফুলবাড়ী গ্রামে জন্মগ্রহণ করেন। তার পিতা কাজী আজাদ উদ্দিন চৌধুরী। পারিবারিক ভাবে তিনি প্রথমে শ্রীমঙ্গলের কালিঘাটে ও পরে যুক্তরাষ্ট্রে বসবাস করতেন। তার ভাই নুরুর রহমান চৌধুরী ছিলেন পাকিস্তানের মন্ত্রী। তার স্ত্রী সালেহা চৌধুরী, তাদের ৩ পুত্র ও ১ কন্যা। আলতাফুর রহমান চৌধুরী বাংলাদেশ আওয়ামী লীগের রাজনীতিবিদ। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের নির্বাচনে সিলেটের মৌলভীবাজার থেকে সংসদ সদস্য নির্বাচিত হন। ১৯৭১ সালে মুক্তিযুদ্ধে অংশ নেন। ১৯৭৩ সালে প্রথম জাতীয় সংসদ নির্বাচনে সিলেট-১৫ (বিলুপ্ত) আসন থেকে তিনি সংসদ সদস্য নির্বাচিত হন। তিনি চা শ্রমিকদের নেতা ছিলেন। তিনি সেন্ট্রাল ফ্লোরিডা মহানগর আওয়ামী লীগের উপদেষ্টা ছিলেন। আলতাফুর রহমান চৌধুরী ২১ নভেম্বর ২০১৮ সালে ৯২ বছর বয়সে ফ্লোরিডার কিসিমী সিটিতে ওসিয়লা রিজিওনাল হাসপাতালে মৃত্যুবরণ করেন। প্রথম জাতীয় সংসদ সদস্যদের তালিকা "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক এমপি আলতাফুর রহমান চৌধুরীর ইন্তেকাল | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০১-২৯।  প্রতিনিধি, নিউ ইয়র্ক; ডটকম, বিডিনিউজ টোয়েন্টিফোর। "সাবেক এমপি আলতাফুর রহমানের মৃত্যু"। bangla.bdnews24.com। ২০২০-০১-২৯ তারিখে মূল থেকে আর্কাইভ করা। সংগ্রহের তারিখ ২০২০-০১-২৯।  প্রথম জাতীয় সংসদ সদস্যদের তালিকা ১৯৭৩ -জাতীয় সংসদ
স্বদেশী ইউনিয়ন

স্বদেশী ইউনিয়ন বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন। হালুয়াঘাট উপজেলার মধ্যভাগে স্বদেশী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তর পশ্চিমে ধারা ইউনিয়ন,পশ্চিমে আমতৈল ইউনিয়ন, পূর্বে বিলডোরা ইউনিয়ন, দক্ষিণ পূর্বে শাকুয়াই ইউনিয়ন এবং উত্তরে নড়াইল ইউনিয়ন অবস্থিত। স্বদেশী ইউনিয়ন হালুয়াঘাট উপজেলা আওতাধীন ১২ নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট থানার আওতাধীন। এটি জাতীয় সংসদের নির্বাচনী এলাকা ময়মনসিংহ -১ এর অংশ। এ ইউনিয়নের ওয়ার্ড এবং গ্রামগুলো হল: মাছাইল (১নং ওয়ার্ড) হরিরামপুর বাউসা (২নং ওয়ার্ড) হাঁপানিয়া (৩নং ওয়ার্ড) উত্তর ইটাখোলা (৪নং ওয়ার্ড) উত্তর সুদর্শনখিলা (৫নং ওয়ার্ড) দক্ষিণ ইটাখোলা (৬নং ওয়ার্ড) স্বদেশী (৭নং ওয়ার্ড) গাজীপুর (৮নং ওয়ার্ড) নাশুল্ল্যা (৯নং ওয়ার্ড) রামখালী নদী কংশ নদী ঘোড়াঁমারা ডোবা স্বদেশী ইউনিয়নের সাক্ষরতার হার ৮৯.৪৯%। এ ইউনিয়নে ২ টি মাধ্যমিক বিদ্যালয়, ১০ টি মাদ্রাসা ও ৯ টি প্রাথমিক বিদ্যালয় রয়েছে। ঘাশী গাও দ্বি-মুখী উচ্চ বিদ্যালয় বাউসা সর: প্রাথমিক বিদ্যালয় স্বদেশী এ.এইচ.এস উচ্চ বিদ্যালয় মাছাইল সর: প্রাথমিক বিদ্যালয় হাঁপানিয়া সর: প্রাথমিক বিদ্যালয় কৃষ্টপুর সর: প্রাথমিক বিদ্যালয় বাউসি সর: প্রাথমিক বিদ্যালয় পূর্ব স্বদেশী সরকারি প্রাথমিক বিদ্যালয় রামখালী কান্দা সরকারি প্রাথমিক বিদ্যালয় স্বদেশী ইউনিয়নে ৩টি কমিউনিটি ক্লিনিক রয়েছে যেগুলো বাউসা, স্বদেশী, মাছাইল গ্রামে অবস্থিত। স্বদেশী ইউনিয়নে যোগাযোগের অনেকগুলো সড়ক রয়েছে তার মধ্য প্রধান সড়ক হচ্ছে ফুলপুর-হালুয়াঘাট মহাসড়ক। প্রধান যোগাযোগ মাধ্যম টেম্পু, অটোরিকশা, মোটরসাইকেল। স্বদেশী ইউনিয়নে ১৯টি মসজিদ ও ৫টি মন্দির এবং ১টি গীর্জা রয়েছে। মাজার শেখ নবু ফকিরের মাজার (বাউসা) মাওলানা আব্দুক গফুরের মাজার (বোয়ালযানা) শাহ্ পুকন উদ্দিন মুন্সী (রঃ) মাজার, রওজাবাড়ী(মাছাইল,টংগীরঘাট) শামসুল তালুকদার আকবর আলী জান মোহাম্মদ কামাল (সাবেক সংসদ সদস্য) মোনায়েম আলম খোকন তালুকদার (সাবেক ইউপি চেয়ারম্যান) আলতাফ হোসেন তালুকদার জিহাদ সিদ্দিকী ইরাদ-বর্তমান চেয়ারম্যান সন্মানিত ব্যক্তিবর্গ মোনায়েম আলম খোকন তালুকদার আব্দুল হাই শামসুল তালুকদার আকবর আলী জান মোহাম্মদ কামাল (সাবেক সংসদ সদস্য) আলতাফ হোসেন তালুকদার আবদুস সোবহান (সাবেক ইউপি সদস্য) মোঃ কফিল উদ্দিন দেলোয়ার হোসেন শাহেনশাহ সিংরা বিল কংশ নদী "স্বদেশী ইউনিয়ন"। swadeshiup.mymensingh.gov.bd। সংগ্রহের তারিখ ২০২০-০৪-০৬।
রোজালিয়া

রোসালিয়া ভিয়া তোবৈলা (জন্ম ২৫ সেপ্টেম্বর, ১৯৯৩) একজন স্পেনীশ গায়িকা ও গীতিকার। তিনি স্পেনীশ বিশেষ এক ধরনের গানের আনুধিক গায়কীর জন্য অত্যন্ত জনপ্রিয়। তিনি পাঁচটি ল্যাটিন গ্র্যামি এওয়ার্ড ও একটি গ্র্যামি এওয়ার্ড অর্জন করেছেন। তিনি বার্সেলোনার টেলার দি মুসিকিজ নামক একটি প্রতিষ্ঠান থেকে ৬ বছরের কোর্স করেন এবং পেশাদার গায়িকা হিসাবে ১৬ বছর বয়স থেকেই আত্নপ্রকাশ ঘটান। ২০১৯ সালের সর্বাধিক দেখা ইউটিউব ভিডিওর তালিকায় তার একটি গান ২য় স্থানে থাকে। এ পর্যন্ত গানটি ১.২৬ বিলিয়ন বার দেখা হয়েছে। https://www.rosalia.com/ ওয়েব্যাক মেশিনে আর্কাইভকৃত ২৮ জুন ২০২১ তারিখে https://en.wikipedia.org/wiki/List_of_most-viewed_YouTube_videos https://www.youtube.com/watch?v=p7bfOZek9t4 https://en.wikipedia.org/wiki/Rosal%C3%ADa_(singer)
মোহাম্মদ মুনাফ

মোহাম্মদ মুনাফ (উর্দু: محمد مناف‎‎ জন্ম: ২ নভেম্বর, ১৯৩৫ - মৃত্যু: ২৮ জানুয়ারি, ২০২০) তৎকালীন ব্রিটিশ ভারতের বোম্বে এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি। ১৯৫৩-৫৪ মৌসুম থেকে ১৯৭০-৭১ মৌসুম পর্যন্ত মোহাম্মদ মুনাফের প্রথম-শ্রেণীর খেলোয়াড়ী জীবন চলমান ছিল। মোহাম্মদ মুনাফ ডানহাতি সিমার ছিলেন। এছাড়াও, নিচেরসারির কার্যকরী ব্যাটসম্যান হিসেবে সুনাম ছিল তার। বোম্বেতে জন্মগ্রহণকারী মোহাম্মদ মুনাফ করাচিতে চলে যান। সেখানে উদীয়মান ফাস্ট বোলার হিসেবে আবির্ভূত হন। রুবি শীল্ড স্কুল প্রতিযোগিতায় নিজের প্রতিভা বিকাশে সচেষ্ট হন। ঐ সময়ে ব্যাট হাতে নিয়ে সফল ছিলেন। সিন্ধু মাদ্রাসার পক্ষে হানিফের সাথে ব্যাটিং উদ্বোধন করতেন। প্রয়াত ঐতিহাসিক খাদিম এইচ বালুচ তার পাকিস্তান ক্রিকেট এনসাইক্লোপেডিয়ায় মুনাফ সম্পর্কে মন্তব্য করেছেন যে, তিনি স্বল্প দূরত্ব নিয়ে বোলিং কর্মে অগ্রসর হতেন। রাউন্ড আর্ম বোলিং করে তিনি তার স্বর্ণালী সময়ে দেশের অন্যতম দ্রুতগতিসম্পন্ন বোলার হিসেবে বিবেচিত হয়েছিলেন। ‘এ দল’ হিসেবে পরিচিত পাকিস্তান ঈগলেটসের সদস্যরূপে দুইবার ইংল্যান্ড গমন করেছিলেন। ১৯৬৩ সালে ঈগলেটসের সদস্য হিসেবে কেন্টের বিপক্ষে খেলোয়াড়ী জীবনের সেরা বোলিং পরিসংখ্যান ৮/৮৪ করেছিলেন। ১৯৬২ সালে পায়ের আঘাতের কারণে নিজ নাম প্রত্যাহার করে নেন। ১৯৫০-এর দশকের শেষদিক থেকে শুরু করে ১৯৬০-এর দশকের সূচনাকাল পর্যন্ত মোহাম্মদ মুনাফের টেস্ট খেলোয়াড়ী জীবনের ব্যাপ্তি ছিল। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন মোহাম্মদ মুনাফ। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ১৯৬২ তারিখে ঢাকায় ইংল্যান্ড দলের বিপক্ষে সর্বশেষ টেস্টে অংশ নেন তিনি। ১৯৫৯-৬০ মৌসুমে অস্ট্রেলিয়া ও ১৯৬১-৬২ মৌসুমে ইংল্যান্ডের বিপক্ষে দুইটি সিরিজে চার টেস্টে অংশ নেন। ঢাকায় সিরিজের প্রথম টেস্টে ইংল্যান্ডের বিপক্ষে ব্যক্তিগত সেরা বোলিং পরিসংখ্যান ৪/৪২ দাঁড় করান। এরপরের টেস্টে অংশগ্রহণের পর তাকে দলের বাইরে রাখা হয়। এছাড়াও, ১৯৫৭-৫৮ মৌসুমে ক্যারিবীয় দ্বীপপুঞ্জে ও ১৯৬০-৬১ মৌসুমে ভারত গমন করেন। তবে, কোন টেস্টেই তাকে খেলানো হয়নি। তন্মধ্যে, প্রথমবারের মতো পাকিস্তান দলের ক্যারিবীয় সফরে গ্যারি সোবার্স তৎকালীন ৩৬৫ রানের বিশ্বরেকর্ড গড়েন ও ব্রিজটাউনে হানিফ মোহাম্মদ ৩৩৭ রান করেছিলেন। পাকিস্তানের শুরুরদিকের ক্রিকেটে পেস বোলারদের কমতি ছিল না। ফজল মাহমুদ, খান মোহাম্মদ ও মাহমুদ হোসেনের ন্যায় তারকাদের তুলনায় তাকে পিছিয়ে রাখা হয়। ১৯৫৯-৬০ মৌসুমে মাহমুদ হোসেনের অনুপস্থিতির কারণে তিনি টেস্ট খেলার সুযোগ পেয়েছিলেন। ২৮ জানুয়ারি, ২০২০ তারিখে ৮৪ বছর বয়সে নেদারল্যান্ডসের আমস্টারডাম এলাকায় মোহাম্মদ মুনাফের দেহাবসান ঘটে। "Former Pakistan fast bowler Mohammad Munaf dies at 84"। ESPN Cricinfo। সংগ্রহের তারিখ ২৯ জানুয়ারি ২০২০।  ইএসপিএনক্রিকইনফোতে মোহাম্মদ মুনাফ (ইংরেজি) ক্রিকেটআর্কাইভে মোহাম্মদ মুনাফ (সদস্যতা প্রয়োজনীয়) (ইংরেজি)
মাসুমা হাসান

মাসুমা হাসান একজন পাকিস্তানি পণ্ডিত যিনি প্রথম মহিলা পিএইচডি ছিলেন। এবং পাকিস্তানের প্রথম মহিলা ফেডারেল সেক্রেটারি। তিনি ভিয়েনায় জাতিসংঘে ৭৭ গ্রুপের সভাপতিত্বে ছিলেন, ভিয়েনায় জাতিসংঘের কার্যালয়ে পাকিস্তানের স্থায়ী প্রতিনিধি এবং আন্তর্জাতিক পারমাণবিক শক্তি সংস্থা (আইএইএ), জাতিসংঘের শিল্প উন্নয়ন সংস্থা ( ইউএনআইডিও ) এবং অন্যান্য আন্তর্জাতিক এবং আইএইএ এবং অস্ট্রিয়াতে পাকিস্তানের রাষ্ট্রদূত ( স্লোভেনিয়া এবং স্লোভাকিয়াতে স্বীকৃতি সহ) সংস্থাতে ছিলেন। তার বই, পাকিস্তান ইন এ চেঞ্জিং ওয়ার্ল্ড (১৯৭৮) পাকিস্তানের উপর পড়াশুনার একটি সংগ্রহ এবং আন্তর্জাতিক বিষয়গুলির মাধ্যমে এটি "পড়ার উপযুক্ত" হিসাবে বিবেচিত ছিল । পিএইচডি ( অর্থনীতি এবং রাজনীতি ) কেমব্রিজ বিশ্ববিদ্যালয়, যুক্তরাজ্য, ১৯৬৭। এমএ ( রাষ্ট্রবিজ্ঞান ) করাচি বিশ্ববিদ্যালয়, ১৯৬২। ২০০০-২০০১ মন্ত্রিপরিষদ সচিব, পাকিস্তান সরকার, ইসলামাবাদ ১৯৯৭-১৯৯৯ পরিচালক, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি চেয়ারপারসন, পাকিস্তান আন্তর্জাতিক বিষয়ক ইনস্টিটিউট, করাচি ১৯৯৪-১৯৯৭ ভিয়েনায় জাতিসংঘের কার্যালয়ে পাকিস্তানের স্থায়ী প্রতিনিধি, আইএইএ, জাতিসংঘের শিল্প উন্নয়ন সংস্থা (ইউএনআইডিইও) এবং ভিয়েনায় অন্যান্য আন্তর্জাতিক সংস্থা। স্লোভেনিয়া এবং স্লোভাকিয়ায় অনুমোদনের সাথে অস্ট্রিয়ায় পাকিস্তানের রাষ্ট্রদূত চেয়ারপারসন, ভিয়েনায় ১৯৯৬ সালে জাতিসংঘের ৭৭ গ্রুপ এবং পাকিস্তানের স্থায়ী প্রতিনিধি ১৯৯১-১৯৯৪ পরিচালক, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি ১৯৮৪–-১৯৯০ মহাপরিচালক, ম্যানেজমেন্ট সার্ভিসেস বিভাগ, পাকিস্তান সরকার, ইসলামাবাদ ও করাচি ১৯৮১-১৯৮৪ পরিচালক, জন প্রশাসন গবেষণা কেন্দ্র, পাকিস্তান সরকার, ইসলামাবাদ ১৯৬৭-১৯৮১ অনুষদের সদস্য, ন্যাশনাল ইনস্টিটিউট অফ পাবলিক অ্যাডমিনিস্ট্রেশন, করাচি পাকিস্তান ইন চেঞ্জিং ওয়ার্ল্ড, ১৯৭৮, পাকিস্তান ইনস্টিটিউট অফ ইন্টারন্যাশনাল অ্যাফেয়ার্স Encyclopaedia of Muslim Biography: I-M 2001 - By Nagendra Kr Singh PAKISTAN: FATAL SLUM FIRE REIGNITES CONCERNS OVER POOR … Pay-Per-View - Inter Press Service English News Wire - HighBeam Research - January 27, 2009 "Recognition: Dr Masuma named goodwill envoy - The Express Tribune"। The Express Tribune (ইংরেজি ভাষায়)। ২০১৪-০৭-১৬। সংগ্রহের তারিখ ২০১৭-০৮-১৫।  Hamedani, Nina (১ জুলাই ২০০৮)। "Women: Politics and Leadership"। Washington Report on Middle East Affairs। সংগ্রহের তারিখ ১৫ আগস্ট ২০১৭ – Questia Online Library-এর মাধ্যমে। [স্থায়ীভাবে অকার্যকর সংযোগ] Kiernan, V.G. (অক্টোবর ১৯৭৯)। "Pakistan in a Changing World/Bangladesh Today (Book Review)": 636–637 – EBSCOhost-এর মাধ্যমে।  Azmat, Zeeshan (১৬ মার্চ ২০১৭)। "'Pakistan hit hardest by instability in Afghanistan and rise of extremism'"। The News International। সংগ্রহের তারিখ ১৭ আগস্ট ২০১৭।  Bordilovska, Olena (২১ জুন ২০১৭)। "Olena Bordilovska: Visit to Pakistan"। Kyiv Post। সংগ্রহের তারিখ ১৭ আগস্ট ২০১৭।
নাট্যকার

যিনি নাটক লেখেন তিনি নাট্যকার। নাটকের কাহিনী ও সংলাপ লিখেন তিনি। মূলত নাটকটির কাহিনীটিকে কয়েকটি অঙ্কে ভাগ করে নেন তিনি। আর স্থান ভিত্তিতে ঘটনাকে দৃশ্যে ভাগ করেন। তারপর প্রতিটি ঘটনা ঘটানোর জন্য পাত্রপাত্রী সৃষ্টি করেন। সেই পাত্রপাত্রী কী করবে এবং কী বলবে তা লিখে দেন তিনি। পশ্চিমা নাটকের জগতে সবচেয়ে পুরানো নাট্যকারদের মধ্যে প্রাচীন গ্রিকদের প্রাধান্য ছিলো। খ্রিস্টপূর্ব ৫ম শতকে গ্রীসে সর্বপ্রথম নাটক লেখা হয়। সে সময়ের উল্লেখযোগ্য নাট্যকারদের মধ্যে রয়েছেন ইসকাইলাস, সোফোক্লিস, ইউরিপিদিস, এবং অ্যারিস্টোফেনেস। ইংরেজি ভাষার সবচেয়ে খ্যাতনামা নাট্যকারদের মধ্যে রয়েছেন উইলিয়াম শেক্সপিয়ার। তার মৃত্যুর কয়েকশ বছর পরেও তার লেখা হাস্যরসের নাটক, ট্র্যাজেডি, ইত্যাদি মঞ্চস্থ হয়ে চলেছে। The Playwriting Seminars - নাট্যকারদের জন্য তথ্যসম্বলিত সাইট, ভার্জিনিয়া কমনওয়েলথ ইউনিভার্সিটি